இன்று, 40 வயது ஆனாலே ரத்த அழுத்தம், சர்க்கரை நோய், இதயப் பிரச்னை எல்லாம் வந்துவிடுகிறது. காரணம், வாழ்க்கைமுறை... உடலுக்கு எது உவப்பாக இருக்கும் என்று பார்க்காமல், நாவுக்கு எது ருசியாக இருக்கும் என்று பார்த்து, துரித உணவுகளைச் சாப்பிடுவது... துரித உணவுகள் துரிதமாக நோய்களை உடம்பில் அப்பிவிடுகின்றன. இப்படியான சூழலில், ஆங்காங்கே சிலர் நம்பிக்கையூட்டும் மனிதர்களாக நெடுங்காலம் ஆரோக்கியமாக வாழ்ந்து வழிகாட்டுகிறார்கள். அப்படியான ஒரு மனிதர்தான் ரெங்கசாமி.